Ipohi valge kohv

Ipohi valge kohv (malai keeles kopi putih Ipoh; hiina keeles 怡保白咖啡, tamili keeles ஒயிட் காபி) on populaarne kohvijook, mis pärineb Ipohi linnast Peraki osariigist Malaisiast. Kohvioad röstitakse palmiõli-margariiniga ning saadud kohv serveeritakse kondenspiimaga.

 Päritolu ja valmistamine 
Mõiste “valge kohv” tuleb selle hiinakeelse nime otsesest tõlkest, mille võtsid 19. sajandil kasutusele hiina rändtöölised, kes saabusid tööle Peraki tinakaevanduste juurde. Hainanesi päritolu kaevurid otsustasid kohvioad röstida palmiõli-margariiniga, mille tulemusel tekkis joogile iseloomulik valge vahune kiht ja pähkline maitse ning lõpuks lisati ka kondenspiim.
pisi|Klaas Ipohi valget kohvi jääga Menglembus Ipohis Malaisias

Malaisias hakkas valge kohv levima eelkõige Ipohi linnast, kuid kohvijook on populaarne kogu riigis ja tähendab sageli lihtsalt kohvi valmistamise ja serveerimise viisi – margariini kasutamist ubade röstimisel ja piima lisamist joogile.

Väliskülastajad, kellele margariinis röstitud ubade maitse tundub veidi karamelline ja ebatavaline, arvavad vahel ekslikult, et Malaisias kasvab mingi eriline kohvisort nimega „valge kohvi uba“. Traditsiooniliselt valmistati Ipohi valget kohvi seguga kohalikest kasvatatud rohelistest kohviubadest – araabika-, robusta- ja liberica-sordist. Tänapäeval kasutatakse ka imporditud ube, mis röstitakse margariinis ja valmisjoogile lisatakse piima.

Traditsiooniliselt valmistatakse Malaisia stiilis röstitud musta kohvi (kopi O) ubade röstimisel suhkru, margariini ja nisuga.Liew Siew Ling; Nik Ismail Nik Daud; Osman Hassan (6 September 2000). "Determination Of Coffee Content In Coffee Mixtures" (PDF). Malaysian Journal of Analytical Sciences. 7 (2): 327–332.  Valget kohvi seevastu valmistatakse ainult margariiniga ja ilma suhkruta, mistõttu on röst heledam. Ipohi valget kohvi võib serveerida nii kuumalt kui ka jääga. Ipoh valge kohv on laialdaselt saadaval ka lahustuva joogina.

 Viited 

Kategooria:Malaisia köök
Kategooria:Kohv